จับหนุ่มเฝ้ายาบ้า ค้ายาไอซ์ได้ค่าจ้าง 5หมื่นบ. ต่อเดือน
สืบ 4 จับไอซ์ 5.9 กก. ยาบ้า 140,000 เม็ด หลัง ล่อซื้อจากอดีตพนักงาน ส่งสินค้าบริษัท ได้ที่ปากซอยนวมินทร์ 42 ก่อนขยายผลตามไปยึดที่อพาร์ตเมนต์ในซอยลาดพร้าว 26 สารภาพมีนายทุนมาเปิดห้องเป็นที่พักยาและให้ค่าจ้างในการเฝ้าและส่งลูกค้าเดือนละ 50,000 บาท แถมได้ส่วนต่างจากการขายยาบ้าและไอซ์ด้วย,สืบ 4 รวบหนุ่มตกงานหันมาค้ายานรกครั้งนี้เปิดเผยขึ้นเมื่อเวลา 16.00 น. วันที่ 27 พ.ย. พล.ต.ท.ศานิตย์ มหถาวร ผบช.น. พล.ต.ต.นันทชาติ ศุภมงคล ผบก.น.4 พ.ต.อ.ศุภชัชจ์ เปี่ยมมนัส ผกก.สส.บก.น.4 เจ้าหน้าที่ชุดปฏิบัติการปราบปรามยาเสพติด กก.สส.บก.น.4 แถลงผลจับกุมนายนพ รัตนวรสุทธิ์ อายุ 26 ปี อยู่บ้านเลขที่ 51/6 ซอยเสรีไทย 43 แยก 3 แขวงคลองกุ่ม เขตบึงกุ่ม กทม. พร้อมยาบ้า 140,000 เม็ด ไอซ์ 5.9 กิโลกรัม กระเป๋าเดินทางสีดำขนาดใหญ่ 1 ใบ และโทรศัพท์มือถือ 1 เครื่อง จับกุมได้ที่ปากซอยนวมินทร์ 42 แขวงคลองกุ่ม เขตบึงกุ่ม กทม.,พล.ต.ท.ศานิตย์กล่าวว่า เมื่อเวลา 21.00 น. วันที่ 26 พ.ย.ที่ผ่านมา เจ้าหน้าที่ตำรวจ กก.สส.บก.น.4 จับกุมนายนพ รัตนวรสุทธิ์ หลังล่อซื้อไอซ์ 100 กรัม ที่ปากซอยนวมินทร์ 42 ก่อนขยายผลทราบว่า นายนพยังเก็บยาเสพติดที่เหลือไว้ที่ห้องเลขที่ 410 ชั้นที่ 4 อพาร์ตเมนต์ทองทิพย์ เพลส ซอยลาดพร้าว 26 แขวงจอมพล เขตจตุจักร จากการตรวจค้นพบยาบ้า 70 มัด รวม 140,000 เม็ด ไอซ์ 6 ถุง น้ำหนักรวม 5.9 กิโลกรัม โดยนายนพให้การว่า ยาเสพติดทั้งหมดเป็นของนายบอย (ไม่ทราบชื่อและสกุลจริง) มาเช่าห้องพักในราคาเดือนละ 6,000 บาทไว้เป็นที่พักยา,พล.ต.ท.ศานิตย์กล่าวต่อว่า นายนพยังรับสารภาพด้วยว่า ก่อนนี้เป็นอดีตพนักงานส่งสินค้าของบริษัทแห่งหนึ่ง แต่เพิ่งตกงานเลยหันมาทำครั้งแรก เริ่มมาประมาณ 10 วันก่อนถูกจับ โดยนายบอยให้ค่าจ้างในการส่งยาเสพติดให้กับลูกค้าทั่วไป และเฝ้ายาเสพติดที่ซุกซ่อนไว้ในห้องพักดังกล่าวเดือนละ 50,000 บาท และยังได้รับส่วนแบ่งจากการจำหน่ายยาบ้ามัดละ 1,000 บาท และไอซ์อีกกิโลกรัมละ 2,000 บาทด้วย ก่อนหน้านี้ ได้ขายยาบ้าไป 260,000 เม็ด ไอซ์ 10 กก.แล้ว เบื้องต้นเจ้าหน้าที่แจ้งข้อหา มียาเสพติดให้โทษประเภท 1 (ยาบ้าและไอซ์หรือเมทแอมเฟตามีน) ไว้ในครอบครองเพื่อจำหน่ายโดยผิดกฎหมาย ควบคุมตัวพร้อมของกลางส่งพนักงาน สอบสวน สน.บึงกุ่ม ดำเนินคดี
สืบ 4 จับไอซ์ 5.9 กก. ยาบ้า 140,000 เม็ด หลัง ล่อซื้อจากอดีตพนักงาน ส่งสินค้าบริษัท ได้ที่ปากซอยนวมินทร์ 42 ก่อนขยายผลตามไปยึดที่อพาร์ตเมนต์ในซอยลาดพร้าว 26 สารภาพมีนายทุนมาเปิดห้องเป็นที่พักยาและให้ค่าจ้างในการเฝ้าและส่ง
ข่าวหน้า1,เฝ้ายาบ้า,ค้ายาไอซ์,นพ รัตนวรสุทธิ์,เขตบึงกุ่ม